CELEX: 22009D0039
Language: hu
Date: 2009-03-17 00:00:00
Title: Az EGT Vegyes Bizottság 39/2009 határozata ( 2009. március 17. ) az EGT-megállapodás XXII. mellékletének (Társasági jog) módosításáról

28.5.2009   
            
            
               HU
            
            
               Az Európai Unió Hivatalos Lapja
            
            
               L 130/34
            
         
      AZ EGT VEGYES BIZOTTSÁG 39/2009 HATÁROZATA
   
   (2009. március 17.)
   az EGT-megállapodás XXII. mellékletének (Társasági jog) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XXII. mellékletét a 2009. február 5-i 20/2009 EGT vegyes bizottsági határozat (1) módosította.
            
         
               (2)
            
            
               A jog szerinti könyvvizsgálók és könyvvizsgáló cégek polgári jogi felelősségének korlátozásáról szóló, 2008. június 5-i 2008/473/EK bizottsági ajánlást (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XXII. mellékletének 15. pontja (2005/162/EK bizottsági ajánlás) után a következő pontot kell beilleszteni:
   
               „16.
            
            
               
                  32008 H 0473: a Bizottság 2008. június 5-i 2008/473/EK ajánlása a jog szerinti könyvvizsgálók és könyvvizsgáló cégek polgári jogi felelősségének korlátozásáról (HL L 162., 2008.6.21., 39. o.).”
            
         2. cikk
   A 2008/473/EK ajánlásnak az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. március 18-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. március 17-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 73., 2009.3.19., 59. o.
   
      (2)  HL L 162., 2008.6.21., 39. o.
   
      (3)  Alkotmányos követelmények fennállását nem jelezték.
   
      A szerződő felek együttes nyilatkozata a 2008/473/EK ajánlásnak a megállapodásba foglalásáról szóló 39/2009 határozatról
      
         „A jog szerinti könyvvizsgálók és könyvvizsgáló cégek polgári jogi felelősségének korlátozásáról szóló, 2008. június 5-i 2008/473/EK bizottsági ajánlás a könyvvizsgálók és könyvvizsgáló cégek polgári jogi felelősségével foglalkozik. Ezen ajánlás megállapodásba foglalása nem sérti az EGT-megállapodás hatályát.”